Ego Willelmus, Montis-Sancti-Johannis, notum facio omnibus presentes litteras inspecturis quod ego dedi et concessi ecclesie Sancti-Germani Autiss. viginti solidatas divionenses annui redditus reddendas in festo Nativitatis Sancti-Johannis-Baptiste, et assignavi predictum redditum in pedagio de Monte-Sancti-Johannis, ita quod quicunque dictum pedagium tenuerit ad solutionem predicti redditus teneatur. Hanc, autem, donationem et assignationem feci pro anniversario Johannis Geremie, qui in predicta ecclesia sepultus fuerit, annuatim faciendo. Quod ut ratum et firmum permaneat presentes litteras sigilli mei munimine roboravi. Actum, anno Gracie Mº CCº XXº quarto, mense julio.